CELEX: 62013CA0029
Language: fi
Date: 2014-03-13 00:00:00
Title: Yhdistetyt asiat C-29/13 ja C-30/13: Unionin tuomioistuimen tuomio (ensimmäinen jaosto) 13.3.2014 (Administrativen sad Sofia-gradin (Bulgaria) esittämät ennakkoratkaisupyynnöt) – Global Trans Lodzhistik OOD v. Nachalnik na Mitnitsa Stolichna (Ennakkoratkaisupyyntö  — Yhteisön tullikoodeksi  — 243 ja 245 artikla  — Asetus (ETY) N:o 2454/93  — 181 a artikla  — Muutoksenhakukelpoinen päätös  — Sellaisen kanteen tutkittavaksi ottaminen, jota ei ole edeltänyt hallinnonsisäinen muutoksenhaku  — Puolustautumisoikeuksien kunnioittamisen periaate)

5.5.2014   
            
            
               FI
            
            
               Euroopan unionin virallinen lehti
            
            
               C 135/11
            
         Unionin tuomioistuimen tuomio (ensimmäinen jaosto) 13.3.2014 (Administrativen sad Sofia-gradin (Bulgaria) esittämät ennakkoratkaisupyynnöt) – Global Trans Lodzhistik OOD v. Nachalnik na Mitnitsa Stolichna
   (Yhdistetyt asiat C-29/13 ja C-30/13) (1)
   
   ((Ennakkoratkaisupyyntö - Yhteisön tullikoodeksi - 243 ja 245 artikla - Asetus (ETY) N:o 2454/93 - 181 a artikla - Muutoksenhakukelpoinen päätös - Sellaisen kanteen tutkittavaksi ottaminen, jota ei ole edeltänyt hallinnonsisäinen muutoksenhaku - Puolustautumisoikeuksien kunnioittamisen periaate))
   2014/C 135/12
   Oikeudenkäyntikieli: bulgaria
   
      Ennakkoratkaisuja pyytänyt tuomioistuin
   
   Administrativen sad Sofia-grad
   
      Pääasian asianosaiset
   
   
      Kantaja: Global Trans Lodzhistik OOD
   
      Vastaaja: Nachalnik na Mitnitsa Stolichna
   
      Oikeudenkäynnin kohde
   
   Ennakkoratkaisupyynnöt – Administrativen sad Sofia-grad – Yhteisön tullikoodeksista 12.10.1992 annetun neuvoston asetuksen (ETY) N:o 2913/92 (EYVL L 302, s. 1) 243 ja 245 artiklan sekä asetuksen (ETY) N:o 2913/92 soveltamista koskevista säännöksistä 2.7.1993 annetun komission asetuksen (ETY) N:o 2454/93 (EYVL L 253, s. 1) 181 a artiklan 2 kohdan tulkinta – Puolustautumisoikeuksien ja oikeusvoiman periaatteet – Muutoksenhakuoikeus tullivelan kantamista jälkikäteen koskevasta tulliviranomaisen päätöksestä sellaisessakin tilanteessa, jossa kyseessä ovat kyseisen viranomaisen lopulliset päätökset – Tuomioistuimessa nostetun kanteen tutkittavaksi ottaminen, kun hallinnon sisäisiä muutoksenhakukeinoja ei ole käytetty ensin – Tulliviranomaisen päätös, joka on tehty menettelyvaatimusten vastaisesti – Tuomioistuimen velvollisuus lausua tällaisessa tapauksessa kannekirjelmästä ottamatta huomioon velvollisuutta käyttää ensin hallinnon sisäisiä muutoksenhakukeinoja
   
      Tuomiolauselma
   
   
               1)
            
            
               Yhtäältä yhden pääasioissa kyseessä olevan päätöksen kaltainen päätös, joka koskee yhteisön tullikoodeksista 12.10.1992 annetun neuvoston asetuksen (ETY) N:o 2913/92, sellaisena kuin se on muutettuna 19.12.1996 annetulla Euroopan parlamentin ja neuvoston asetuksella (EY) N:o 82/97, 30 artiklan 2 kohdan b alakohtaan perustuvaa tavaroiden tullausarvon muuttamista, jonka seurauksena tavaranhaltijalle ilmoitetaan arvonlisäveron oikaisusta, on tämän asetuksen N:o 2913/92 243 artiklassa tarkoitettu muutoksenhakukelpoinen toimi. Toisaalta kyseisen asetuksen N:o 2913/92 245 artikla – kun otetaan huomioon puolustautumisoikeuksien kunnioittamista ja oikeusvoimaa koskevat yleiset periaatteet – ei ole esteenä pääasioissa kyseessä olevan kaltaiselle kansalliselle lainsäädännölle, jossa säädetään kahdesta erilaisesta muutoksenhakukeinosta tulliviranomaisten päätösten riitauttamiseksi, sillä edellytyksellä, että tällä lainsäädännöllä ei loukata vastaavuusperiaatetta eikä tehokkuusperiaatetta.
            
         
               2)
            
            
               Asetuksen N:o 2913/12 243 artiklassa ei aseteta asetuksen N:o 2454/93, sellaisena kuin se on muutettuna asetuksella N:o 3254/94, 181 a artiklan 2 kohdan nojalla tehdyistä tulliviranomaisten päätöksistä nostetun tuomioistuinkanteen tutkittavaksi ottamisen edellytykseksi sitä, että näitä päätöksiä koskeviin mahdollisiin hallinnonsisäisiin muutoksenhakukeinoihin on turvauduttu ensin.
            
         
               3)
            
            
               Asetuksen N:o 2454/93, sellaisena kuin se on muutettuna asetuksella N:o 3254/94, 181 a artiklan 2 kohtaa on tulkittava siten, että tämän artiklan nojalla tehty päätös on katsottava lopulliseksi ja että sitä koskeva suora kanne voidaan saattaa riippumattoman lainkäyttöviranomaisen käsiteltäväksi siinäkin tapauksessa, että päätöstä tehtäessä on loukattu henkilön, jota asia koskee, oikeutta tulla kuulluksi ja esittää huomautuksia.
            
         
               4)
            
            
               Tilanteessa, jossa henkilön, jota asia koskee, asetuksen N:o 2454/93, sellaisena kuin se on muutettuna asetuksella N:o 3254/94, 181 a artiklan 2 kohdassa säädettyä oikeutta tulla kuulluksi ja esittää huomautuksia on loukattu, kansallisen tuomioistuimen tehtävänä on määrittää ottaen huomioon sen käsiteltävinä olevien asioiden erityiset olosuhteet sekä vastaavuus- ja tehokkuusperiaatteet, onko tuomioistuimen silloin, kun päätöksellä on loukattu puolustautumisoikeuksia ja se on tällä perusteella kumottava, ratkaistava tästä päätöksestä nostettu kanne vai voiko se palauttaa asian toimivaltaisen hallintoviranomaisen käsiteltäväksi.
            
         
      (1)  EUVL C 108, 13.4.2013.